system
Răspunde în limba română, în stilul Wikipedia, cat mai corect gramatical.
user
Ce informații ai disponibile despre Dalnic, Covasna?
assistant
Dalnic () este satul de reședință al comunei cu același nume din județul Covasna, Transilvania, România. Se află în partea de centrală a județului, în Depresiunea Târgu Secuiesc, la poalele estice ale munților Bodoc. Până în 2004, localitatea a aparținut comunei Moacșa.

Așezare 
Localitatea  este situată la marginea sud-estică a Munților Bodocului, la deschiderea văii Dalnic, la o altitudine de 574 m. pe DN11 ce leagă Brașovul de Târgu Secuiesc.

Istoric 
La marginea satului, la confluența pâraielor Dalnic și Kanta, se află o stațiune neolitică de tip Ariușd-Cucuteni, de unde provin materiale din epoca bronzului și din La Téne. În albia pârâului Magyaró s-au găsit un topor și un ciocan eneolitic de aramă și un obiect de bronz cu aparență de opaiț datând din La Téne. Pe "Valea Mică" s-au descoperit fragmente ceramice de caracter dacic, lucrate la roată precum și material arheologic de tip Sântana de Mureș-Cerneahov. Pe "Dealul Frumos" s-au găsit monede din sec. I î.e.n. și din secolul al III-lea o drahmă de argint din Dyrrhachium, o monedă de bronz de la Gordian emisă de Tarsus și mai multe tetradrahme de Thasos. Pe teritoiul satului s-au mai găsit o secure lungă și un buzdugan, ambele din adezit, specifice culturii Coțofeni, două ace de bronz și un vas de lut din prima epocă a fierului, de tip scitic. În anul 1960 în locul numit "Veresmart" s-au găsit mai multe tetradrahme thasiene. Prima atestare documentară datează din anul 1332.

Date economice 
Economia acestei localități se bazează în special pe: agricultură (cultivarea terenurilor cu cereale, cartofi, sefeclă de zahăr etc.), creșterea animalelor, exploatarea forestieră și prelucrarea primară a lemnului și pe industria alimentară prin prelucrarea laptelui și a cărnii.

Personalități 

 Gheorghe Doja (Dózsa György) (1470-1514)-nobil secui, conducătorul răscoalei țărănești din Transilvania contra marilor bogătași (proprietari de pământuri) unguri, din anul 1514.

Obiective turistice 
 Grădina conacului Beczássi (parc dendrologic)
 Statuia lui Gheorghe Doja 
 Biserica reformată-calvină
 Școala satului, construită în anul 1896
 Pădurea Dalnic

Bibliografie 
 Județul Covasna, Monografie, Stanca C. Gitta R. Ed. Sport Turism București 1980
 Repertoriul Arheologic al județului Covasna, Seria Monografii Arheologice I. Valeri Cavruc. ISBN 973-0-00-735-7
 Județul Covasna, Pisota I. Mihai E. Ivănescu M. Ed. Academiei R.S.R. București 1975

Legături externe
Informații despre fosta fortificație din localitate

Note 

Dalnic, Dalnic